《次龚良臣韵有感予尝言一事而验》
宋代·周孚

君家月旦擅新评，尚复常谈记老生。可但龙虾元异族，不妨箕斗是虚名。

孤怀曩日谁能会，危语今年子不惊。更欲为渠倾底里，晓风涩雨未全晴。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。